Nina Dolvik Brokman: Odrasli smo verujući
da je himen dokaz nevinosti.
Ali ispada da nismo bili u pravu.
Ono što smo otkrili
je to da popularna priča koju su nam ispričali o nevinosti žene
zasnovana na dva anatomska mita.
Istina je poznata u medicinskim društvima preko 100 godima,
a ova dva mita ipak nekako nastavljaju da otežavaju život
ženama širom celog sveta.
Elen Stoken Dal: Prvi mit je o krvi.
On nam govori da himen puca i krvari
prvi put kada žena ima vaginalni seks.
Drugim rečima, ako nema krvi na posteljini nakon čina,
onda žena jednostavno nije bila devica.
Drugi mit je logičan nastavak drugog.
Pošto se veruje da himen puca i krvari,
ljudi takođe veruju da isto tako i nestaje
ili je na neki način radikalno promenjen tokom ženinog prvog snošaja.
Ako je to istina,
osoba bi lako mogla odrediti da li je žena nevina ili ne
pomoću ispitivanja njenih genitalija,
obavljanjem provere nevinosti.
NDB: Pa, to su naša dva mita:
device krvare
i himeni su izgubljeni zauvek.
Sada, ovo vam može zvučati kao mali problem.
Zašto bi vam bilo stalo
do nejasne, male, savitljive kože na ženskom telu?
Ali, istina je da se ovde radi o nečemu više
od običnog anatomskog nesporazuma.
Mitovi o himenu postoje vekovima
zbog njegovog kulturološkog značaja.
Korišćeni su kao moćno sredstvo
u pokušaju kontrolisanja ženske seksualnosti
u skoro svakoj kulturi, religiji i istorijskoj deceniji.
Žene su i dalje pogrešno shvaćene,
posramljene,
povređene
i, u najgorim slučajevima, podvrgnute ubistvima zbog časti
ako nisu krvarile tokom bračne noći.
Druge žene su primorane da prolaze kroz ponižavajuće provere nevinosti
jednostavno da bi dobile posao,
da bi sačuvale svoj ugled
ili da bi se udale.
ESD: Kao u Indoneziji,
gde se žene sistematski ispituju da bi pristupile vojsci.
Nakon ustanka u Egiptu 2011. godine,
grupu ženskih demonstranata je vojska primorala da prođe kroz proveru nevinosti.
U Oslu doktori ispituju himene mladih devojaka
da bi uverili roditelje da njihova deca nisu upropašćena.
I tužno je što se lista nastavlja.
Žene su u takvom strahu da ne ispune očekivanja mitova o himenu
da biraju da koriste različite brze popravke nevinosti
da bi osigurale da se krvarenje javi.
To može biti plastična hirurgija,
poznata kao „ponovna nevinost“,
to mogu biti epruvete krvi prosute po posteljini nakon seksa
ili lažni himeni kupljeni na internetu,
ispunjeni pozorišnom krvlju
i obećanjem da „kažu zbogom svojim dubokim i mračnim tajnama“.
NDB: Govoreći devojkama da nijedno delo ne može ostati tajna,
da će ih njihova tela otkriti kad-tad,
podarili smo im strah.
Devojke se plaše da će se upropastiti,
bilo kroz sport,
igru,
korišćene tampona
ili seksualnu aktivnost.
Smanjili smo njihove mogućnosti i njihovu slobodu.
Vreme je da stanemo na kraj prevari vezanoj za nevinost.
Vreme je da razbijemo mitove o himenu
jednom zauvek.
ESD: Mi smo studenti medicine,
seksualni zdravstveni radnici
i autorke „Čuda ispod“.
(Smeh)
To je popularna naučna knjiga o ženskim genitalijama.
I prema našem iskustvu, ljudi izgleda veruju
da je himen neka vrsta pečata koja pokriva vaginalni otvor.
Na norveškom se čak i naziva „devičanska membrana“.
A to zamišljamo kao nešto krhko,
nešto lako uništivo,
nešto što možeš pocepati,
možda kao list plastičnog omota.
Možda ste se pitali zašto smo doneli hula hop danas na scenu.
Pokazaćemo vam.
(Smeh)
Veoma je teško sakriti
da se nešto dogodilo ovom obruču, zar ne?
Drugačiji je pre nego što sam ga udarila i nakon toga.
Pečat je slomljen,
i ukoliko ne promenimo plastiku,
neće se vratiti u svoje prvobitno stanje.
Stoga, ako bismo želeli da uradimo proveru nevinosti na ovom obruču ovde,
upravo sad,
to bi bilo veoma lako.
Lako je reći da ovaj obruč nije više nevin.
(Smeh)
NDB: Ali himen nije uopšte nalik na ovo parče plastike
koje možeš omotati oko svoje hrane
ili na pečat.
U stvari...
više je nalik ovome -
gumici za kosu ili lastišu.
Himen predstavlja obod tkiva na spoljašnjem otvoru vagine.
I obično ima oblik krofne ili polumeseca
sa velikom rupom u sredini.
Ali ovo puno varira,
i ponekad himeni mogu imati rubove,
mogu imati nekoliko rupa
i mogu se sastojati od nekoliko režnjeva.
Drugim rečima, himeni se prirodno veoma razlikuju po izgledu
i zbog toga je teško obaviti proveru nevinosti.
ESD: Sada kada znamo nešto više o anatomiji himena,
vreme je da se vratimo na naša dva mita:
device krvare,
himeni su izgubljeni zauvek.
Ali himen uopšte ne mora da pukne.
Himen je kao gumica za kosu po funkciji i izgledom.
A gumica može da se razvuče, zar ne?
(Smeh)
I himen se može razvući.
U stvari, veoma je elastičan.
I kod mnogo žena
himen će biti dovoljno elastičan da podnese vaginalni snošaj,
a da ne pretrpi neku štetu.
Drugim ženama, himen se može pokidati malo da bi napravio mesto za penis,
ali neće zbog toga nestati,
ali će možda izgledati drugačije nego pre.
Prirodno sledi da se himen ne može ispitati
da bi se ispitao status nevinosti.
Ovo je primetila pre 100 godina, 1906. godine,
norveška doktorka Meri Ženset.
Ona je ispitala seksualnu radnicu srednjih godina
i zaključila da su njene genitalije bile nalik onima kod devica-tinejdžerki.
Ali to ima misla, zar ne?
Jer ako njihov himen nije nikad oštećen tokom seksa,
šta smo onda očekivali da vidimo?
ESD: Pošto se himeni javljaju u svim oblicima i formama,
teško je znati
da li je neko udubljenje ili nabor ovde zbog prethodno nanete štete
ili je to samo normalna anatomska varijacija.
Apsurdnost testiranja nevinosti
je ilustrovana u istraživanju urađenom na 36 trudnih tinejdžerki.
Kada su doktori ispitali njihove himene,
samo su pronašli jasne znakove penetracije
kod 2 od 36 devojaka.
Stoga, osim u slučaju da verujete u 34 porođaja devica -
(Smeh)
moramo se svi složiti
da je i drugi mit dobio značajan udarac.
Ne možete jednostavno ženu samo pogledati između nogu
i pročitati njenu seksualnu priču.
NDB: Kao i većina mitova, oni o himenu su netačni.
Nema nikakvog devičanskog pečata koji magično nestaje nakon seksa,
a polovina devica može imati seks a da ne krvari.
Volele bismo da možemo reći da će uz uklanjanje ovih mitova
sve biti okej,
da će sram, šteta i ubistva zbog časti nestati tek tako.
Ali, naravno, to nije toliko jednostavno.
Seksualno ugnjetavanje žena potiče iz nečeg mnogo dubljeg
od jednostavnog anatomskog nesporazuma o karakteristikama himena.
Pitanje je kulturološke i religijske kontrole ženske seksualnosti.
A to je mnogo teže promeniti.
Ali moramo pokušati.
ESD: Ovo je naš doprinos kao medicinskih profesionalaca.
Želimo da svaka devojka, roditelj i budući muž znaju
šta je himen i kako funkcioniše.
Želimo da znaju
da se himen ne može iskoristiti kao dokaz nevinosti.
I na taj način možemo ukloniti jedno od najmoćnijih sredstava
koje se koristi da se kontrolišu mlade žene danas.
Nakon što vam ovo kažemo,
možda ćete se zapitati šta je alternativa,
jer ako ne možemo koristiti himen kao dokaz nevinosti žena,
šta onda treba da koristimo?
Biramo da ne koristimo ništa.
(Ovacije)
Ako vi -
(Aplauz)
Ako zaista želite da znate da li je žena devica,
pitajte je.
(Smeh)
Ali kako će vam odgovoriti na to pitanje je njen izbor.
Hvala vam.
(Aplauz)